પ્રાપ્ત માહિતી મુજબ , મોડાસા-હિંમતનગર રોડ પર આવેલા નહેરુપુરા કંપા નજીક હિટ એન્ડ રનની ઘટના બની હતી જેમાં આઈ-૨૦ કારના ચાલકે બે બાઈકને અડફેટે લેતા બાઈક સવાર એક શખ્શનું મોત નિપજતા ભારે ચકચાર મચી હતી ગઢા ગામના મંગાભાઇ કોદરભાઈ રાવળ તેમની બાઈક લઈ મોડાસાથી તેમના ઘર તરફ પરત ફરી રહ્યા હતા    મોડાસા તરફથી આઈ-૨૦ કારના ચાલકે તેમની બાઈકને પાછળ થી ટક્કર મારી અન્ય બાઈકને અડફેટે લેતા ગમખ્વાર અકસ્માત સર્જાતા મંગાભાઇ રાવળના શરીરે ગંભીર ઈજાઓ પહોંચતા ઘટનાસ્થળે કમકમાટી ભર્યું મોત નીપજ્યું હતું અન્ય બે લોકોના શરીરે ગંભીર ઈજાઓ પહોંચી હતી અકસ્માતના પગલે મૃતકના સગા-સંબંધીઓ દોડી આવી આક્રંદ કરી મૂક્યું હતું અકસ્માતના પગલે મોડાસા રૂરલ પોલીસ ઘટનાસ્થળે પહોંચી મૃતકની લાશને પીએમ માટે ખસેડી કાયદેસરની કાર્યવાહી હાથધરી હતી.